नई दिल्लीः केंद्र सरकार ने देश के विभिन्न स्थानों पर सार्वजनिक-निजी भागीदारी (पीपीपी) के माध्यम से भारतीय कौशल संस्थान स्थापित करने को मंजूरी दे दी है। प्रधानमंत्री नरेन्द्र मोदी की अध्यक्षता में मंत्रिमंडल की बुधवार को हुई बैठक में यह मंजूरी दी गयी। बैठक के बाद विधि मंत्री रवि शंकर प्रसाद ने संवाददाताओं से कहा कि इसके तहत उपलब्ध आधारभूत संरचना और मांग के आधार पर ऐसे केन्द्र खोले जाने के बारे में विचार किया जाएगा।